
_START_ARTICLE_
Stortorvet (Oslo)
_START_PARAGRAPH_
Stortorvet eller Stortorget (nr. 1-13, 2-8) er et torv i centrum af Oslo, dvs. i bydelen Sentrum. De tilstødende gader er Kirkegata, Møllergata, Grensen, Torggata og Kirkeristen._NEWLINE_I 1736 indtog Stortorvet pladsen som byens centrale torv efter Christiania gamle torv. Når vejafstande til Oslo vises på vejskilte, er afstanden målt til Stortorget._NEWLINE_Torvet er Oslos blomstertorv og er medtaget i den norske udgave af brætspillet Matador._NEWLINE_På torvet står en statue af kong Christian 4., hvor kongen peger med højre hånd: "Her skal byen ligge!". Statuen er udført af billedhuggeren C.L. Jacobsen, støbt i bronze med sokkel hugget i granit fra Grefsen. Statuen blev afsløret i 1880. I aviserne og under afsløringen var der kritik mod, at en "dansk konge" fik sin statue sat op i byen.